text: сәменқұм бетпақдаланың сарысу маңы құмды массивінің бір бөлігі. ұлытау облысы ұлытау ауданы жерінде, жетіқоңыр, қарақойын, мойынқұм құмдары аралығында солтүстіктен оңтүстікке қарай созылып жатыр. ауданы 300 км2. төбешікті қырқалы құм биіктігі 15 20 м. шет аймақтарында аласарып, жазыққа ұласады. осы тұста тұщы грунт суы жер бетіне жақын (1–2 м) орналасқан. жусанды, бұталы шөл өсімдігі өседі. жыл бойы жайылым ретінде пайдаланылады.